### Beslutningstema

Det skal i denne sag besluttes, om der kan bevilges et tilskud til Brøns Kraftvarmeværk på 30.000 kr. Kraftvarmeværket ønsker at udarbejde et projektforslag omhandlede etableringen af en direkte ellinje fra eksisterende vindmøller til en ny varmepumpe.

### Sagsfremstilling

Brøns Kraftvarmeværk har søgt Tønder Kommune om 30.000 kr. til at udarbejde et projektforslag, der omhandler etableringen af en direkte ellinje mellem eksisterende vindmøller til en ny varmepumpe. På nuværende tidspunkt anvender Brøns Kraftvarmeværk flis og naturgas som brændsel til deres varmeproduktion. Værket er defineret som et barmarksværk.

Muligheden er opstået, idet Brøns Kraftvarmeværk har fået tilbudt at købe tre eksisterende vindmøller, der er lokaliseret tæt på kraftvarmeværket. Energistyrelsen har bekræftet, at der kan arbejdes videre med den direkte Victor Kristensen.

Der er søgt om tilskud fra Tønder Kommune til beregning af rentabiliteten ved varmeproduktionen med en varmepumpe forbundet til tre eksisterende vindmøller. Enten som tilslutning med en direkte linje eller via det eksisterende elnet. Der er i den forbindelse indgået en samarbejdsaftale med en ekstern rådgiver.

Jf. § 6 i Varmeforsyningsloven påhviler det Kommunalbestyrelsen at drage omsorg for, at der udarbejdes projekter for kollektive varmeforsyningsanlæg.

### Økonomi

Der søges om et tilskud på 30.000 kr., som foreslås finansieret via Udviklingspuljen til lokale projekter.

### Lovgrundlag

Varmeforsyningsloven.

### Fagchefen for Plan og Udvikling indstiller,

at ansøgningen imødekommes med forventning om, at den indsamlede viden kan deles med andre værker i kommunen, og

at beløbet på 30.000 kr. finansieres via Udviklingspuljen til lokale projekter.

### Beslutning

Indstillingen godkendt.